Решение на Съда (трети състав) от 29 ноември 2012 г. — Обединено кралство/Комисия
(Дело C‑416/11 P)
„Обжалване — Директива 92/43/ЕИО — Опазване на естествените местообитания — Списък на териториите от значение за Общността в Средиземноморския биогеографски регион — Включване в списъка на територия, предложена от Кралство Испания — Територия, която включвала зона с британски териториални води на Гибралтар и зона в открито море — Жалба за отмяна — Акт с чисто потвърдителен характер“
1.                     Обжалване — Правни основания — Неправилна преценка на фактитe — Недопустимост — Контрол от страна на Съда върху извършената от Общия съд преценка на фактите — Изключване, освен в случай на изопачаване (член 256 ДФЕС; член 58, първа алинея от Статута на Съда) (вж. точка 38)
2.                     Обжалване — Правни основания — Правно основание, насочено срещу мотив на решението, който не е необходим за обосноваване на диспозитива му — Неотносимо правно основание (вж. точка 45)
Предмет
Жалба срещу Определение на Общия съд (седми състав) от 24 май 2011 г. по дело Обединено кралство/Комисия (T‑115/10), с което Общият съд обявява за недопустима жалбата, с която се иска частична отмяна на Решение 2010/45/EО на Комисията от 22 декември 2009 година за приемане, съгласно Директива 92/43/ЕИО на Съвета, на трети актуализиран списък с територии от значение за Общността в Средиземноморския биогеографски регион (нотифицирано под номер C (2009) 10406), доколкото с него в списъка е оставена предложената от Испания територия, наименувана „Estrecho Oriental“ (ES6120032), която включвала зона с британски териториални води на Гибралтар и зона в открито море
Диспозитив
1)
Отхвърля жалбата.
2)
Осъжда Обединено кралство Великобритания и Северна Ирландия да заплати съдебните разноски.
3)
Кралство Испания понася направените от него съдебни разноски.